महाकवि पंडित लाल दास केर जन्म मधुबनी जिलाक खड़ौआ गांव ( Kharaua Village, Madhubani ) मे वर्ष 1856 मे भेल छलनी। हिनकर दादा जल्पादत्त दास राज दरभंगा मे दीवान छलथि आ बाबूजी बचकन लाल दास विचारक छलथि। पंडित लाल दास जी मुख्य रूप सं चाइर टा भाषा फारसी, संस्कृत, हिंदी आ मैथिली के विद्वान छलथि। एहि भाषा मे हिनकर लिखल कतेको कविता छनि। दास जी उर्दू आ अंग्रेजी के सेहो नीक जानकार छलथि।
 पहिले हिनकर नाम चूड़ामणि लाल दास छलनी, जे बाद मे लाल दास भऽ गेलनि। भैयादास जी सं हिंदी आ मैथिलीक शिक्षा ग्रहण कऽ साते सालक उमर मे हिंदी आ मैथिलि के नीक नॉलेज भऽ गेल छलनी। ओहि समय फारसी हायर एजुकेशन भाषा छल, तऽ हिनकर पिता जी फारसी के तालीम दिएबाक फैसला केलथि। एकटा मौलवी सं चार साल मे लाल दास फारसी मे निपुण भऽ गेलाह।
 लाल दास के संस्कृत पढ़ेने छलनी बच्चा झा। वाल्मीकि रामायण आ दुर्गा शप्तसती एहन तमाम किताब पढ़लथि। एहि बीच जनकपुर भृमणक करी मे लाल दास के सीता पर आधारित रामायण लिखबाक विचार एलनी आ सीता सं जुरल जानकारी एकत्रित करय में लागि गेलाह। जनकपुरक साधु संग भारत-भ्रमण सेहो केलनि।
 योगी जन जे पावथि सिद्धि, शक्ति जानकी योगे वृद्धि"
14 सालक उम्र मे लाल दास के बियाह भऽ गेलनि। हिनकर पत्नीके नाम सुकन्या छलनी। जिम्मेदारी एलनी तऽ दरभंगा महाराज के एतय मुहाफीज दफ्तर मे नौकरी कऽ लेलनि। लालदास जी के प्रतिभा सं खुश दरभंगा महाराज हुनका एकटा इज्जतदार पेशकार कऽ पद देलथि। जहन महराज रामेश्वर सिंह भागलपुर मे मैजिस्ट्रेट बनलैथ, तऽ लाल दास के सेहो संग ल अनलखिन। एतय लालदास अंग्रेज अधिकारी सं अंग्रेजी सेहो सिखलैथ।
 राजनगर मे महाराज संगे रहबाक दौरान अपन पहिल रचना "मिथिला महात्म्य" लिखैत समय हिनकर उम्र 22 साल छलनी। हिंदी के इ रचना सीता केर शक्ति पर लिखल गेल छल। एकर उपरांत लाल दास जी मैथिली मे "रामेश्वर चरित मिथिला रामायण" लिखलैथ। संस्कृत मे "चंडीचरित" आ फारसी मे काव्य "तश्दीद" लिखलैथ। "तश्दीद मे वेद आ तंत्रक उल्लेख अछि। हिनकर अंतिम रचना श्रीमद्भभगवत गीता (मैथिली) अछि। महाकवि अठारह ग्रंथ-रत्नं के रचना केने छथि।
 लाल दास जी एहि दौरान महाराज संगे कामख्या आ बंगाल के यात्रा केलथि। कामख्या मे तंत्र-विद्या के बारे मे जानलैथ। तंत्र विद्या मे पारंगत हेबाक बाद अधिकतर पूजा समय मे लागल रहैत छलैथ। हिनकर किताबक कवर और पांडुलिपि के पन्नाक बीच मिथिला चित्रकारी भेटैत अछि। लालदास जहन 32 सालक छलैथ, तहने हिनकर पिता जी के देहांत भऽ गेलनि।
 लाल दास के उद्भट विद्वता आ सौम्यता देखी दरभंगा महाराज रामेश्वर सिंह हुनका 'धौत सम्मान' सं सम्मानित केलकनी। आ "पंडित" उपाधि देलथि। एकर बाद सं हुनकर मान-सम्मान बढ़ैते गेलनि। राजकवि, महाकवि एहन सम्मान भेटैत गेलनि। अपन आखिरी समय धरि ओ राज दरभंगा मे कवि आ पंडित के रूप मे काज करैत रहलैथ। 